Forslag til lokalplan nr. 558 for et kolonihaveområde ved [adresse] 
Sagsfremstilling 
20.    Forslag til lokalplan nr. 558 for et kolonihaveområde ved [adresse]  
                                                                                                                        Åbent 
Sagsnr.: 326-2012-70509       J.nr.: 01.02.05           Dokumentnr.: 326-2014-61118 
  
[adresse] 
Teknik og Miljø har udarbejdet Forslag til lokalplan nr. 558 for et kolonihaveområde ved [adresse] (Bilag 1). 
Udarbejdelsen er sket i dialog med repræsentanter fra kolonihaveområdet.  
Arbejdet med lokalplanen er igangsat efter aftale med Naturstyrelsen. Det er hensigten, at lokalplanen skal erstatte 
strandbeskyttelseslinjen inden for området, så man fremadrettet undgår de mange dispensationsansøgninger en 
naturlig udvikling af et kolonihaveområde indebærer.  
  
Det er lokalplanens formål at 
· fastlægge områdets anvendelse til kolonihaveformål 
· fastlægge bestemmelser som sikrer områdets fortsatte kolonihavepræg 
· fastlægge rammer for ny bebyggelse i forhold til omfang og placering 
· sikre at området fremstår grønt og rekreativt, og 
· overføre området til byzone. 
  
Lokalplanområdet er i Kommuneplan 2013-2024 omfattet af rammeområde K02.R03 (rekreativt område) og er i 
overensstemmelse hermed. Lokalplanen lever op til Kommunalbestyrelsens mål for kolonihaver, der fremgår af 
kommuneplanen. 
  
Hovedparten af lokalplanområdet ligger inden for 300 m strandbeskyttelseslinje efter Naturbeskyttelseslovens § 15, 
jf. lokalplanens kortbilag 4. Teknik og Miljø har været i forhåndsdialog med Naturstyrelsen om ophævelse af 
strandbeskyttelseslinjen inden for lokalplanområdet. Naturstyrelsen har ikke bemærkninger til det fremlagte forslag. 
Teknik og Miljø vil i forbindelse med offentliggørelsen af lokalplanforslaget formelt anmode Naturstyrelsen om et 
forhåndstilsagn om ophævelse af strandbeskyttelseslinjen inden for lokalplanområdet. På baggrund af en positiv 
tilkendegivelse fra styrelsen kan kommunen efter lokalplanens endelige vedtagelse fremsende en konkret 
ansøgning. 
  
I forbindelse med udarbejdelsen af lokalplanforslaget er der foretaget en screening efter lov om miljøvurdering af 
planer og programmer. Screeningen har været udsendt i høring hos berørte myndigheder, relevante foreninger m.v. 
Der er blandt andet indkommet bemærkninger fra DN Kalundborg og [adresse] (se lokalplanens bilag 5). 
På baggrund af den gennemførte screening konkluderes det, at planforslaget ikke vurderes at kunne få væsentlig 
indvirkning på miljøet, hvorfor der ikke skal gennemføres en egentlig miljøvurdering. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og miljøchefen indstiller at 
· Forslag til lokalplan nr. 558 for et kolonihaveområde ved [adresse] vedtages til offentlig fremlæggelse i 8 uger 
· vurderingen om, at der ikke skal gennemføres miljøvurdering, offentliggøres med en klagefrist på 4 uger 
· Teknik og Miljø bemyndiges til at foretage evt. redaktionelle rettelser til planforslagene inden offentlig 
fremlæggelse. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 7. april 2014: 
Udvalget vedtog at anbefale direktionens indstilling. 
Økonomiudvalgets møde den 23. april 2014: 
Økonomiudvalget vedtog at anbefale Teknik- og Miljøudvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
Bilag 1 - Forslag til Lokalplan nr. 558 for et kolonihaveområde ved 
[adresse] 
326-2014-86484 
